In Genf, Sion und Basel si im 4. Jahrhundert Chilene und Bischofssitze entstande. I Chiledokumänt isch bezügt, dass es 381 ä Bischof Theodul vo Martigny, um 400 ä Bischof Isaak vo Genf und 451 ä Bischof Asinio vo Chur het gä. Im Graubünde und im Tessin si im 5. Jahrhundert zahlrîchi Chilene baut und es paar Chloster (Sanggalle, Riichenau, Moutier-Grandval und Romainmôtier etc) gründet worde. I dr Westschwiz isch d Christianisierig dür d Burgunderchönige scho gförderet worde, so das im 6. Jahrhundert, wo d fränkischi Herrscher d Burgunder hei abglöst, d Westschwiz scho christlech isch gsî.